



**NAZIV PROJEKTA: „ŠKOLA ZA SVE uz pomoćnike u nastavi IV“**

**NOSITELJ: GRAD KARLOVAC**

**PARTNERI NA PROJEKTU:** Osnovna škola Banija, Osnovna škola „Braća Seljan“ Karlovac, Osnovna škola Dragojle Jarnević, Osnovna škola Dubovac, Osnovna škola Grabrik, Osnovna škola Mahično, Osnovna škola Rečica, Osnovna škola „Skakavac“, Osnovna škola Švarča, Osnovna škola Turanj i Centar za odgoj i obrazovanje djece i mladeži Karlovac

**RAZDOBLJE PROVEDBE:** 27. KOLOVOZA 2021. – 29. KOLOVOZA 2022.

**UKUPNA VRIJEDNOST PROJEKTA:2.129.184,60 kn**

**Bespovratna sredstava: 1.809.806.,91 kn, Grad Karlovac (sufinanciranje od 15% ukupne vrijednosti): 319.377,69 kn**

**FINANCIRANJE:** projekt je financiran iz **Europskog socijalnog fonda** u sklopu Operativnog programa Učinkoviti ljudski potencijali 2014. – 2020.

**Opći cilj Poziva:** Povećanje socijalne uključenosti i integracije učenika s teškoćama u razvoju u osnovnoškolskim i srednjoškolskim odgojno-obrazovnim ustanovama

**Specifični cilj Poziva:** Pružiti potporu uključivanju učenika s teškoćama u razvoju u osnovnoškolske i srednjoškolske odgojno-obrazovne ustanove kako bi se osigurali uvjeti za poboljšanje njihovih obrazovnih postignuća, uspješniju socijalizaciju i emocionalno funkcioniranje

**UČENICI S TEŠKOĆAMA I U OVOJ ŠKOLSKOJ GODINI**

**IMAJU PODRŠKU POMOĆNIKA U NASTAVI**

Grad Karlovac u partnerstvu sa OŠ Švarča provodi projekt **„ŠKOLA ZA SVE uz pomoćnike u nastavi IV“.** Osim OŠ Švarča, partneri na projektu su i ostale škole kojima je Grad osnivač. Za provedbu projekta osigurano je ukupno 2.129.184,60 kn od čega je 1.809.806,91 kn bespovratnih sredstva iz **Europskog socijalnog fonda**, dok Grad Karlovac iz proračuna izdvaja 15% odnosno 319.377,69 kn. U projekt koji je s provedbom započeo **27. KOLOVOZA 2021. – 29. KOLOVOZA 2022.** do sada je uključeno ukupno **75 učenika s teškoćama u razvoju** koji su *sukladno Pravilniku o pomoćnicima u nastavi i stručnim komunikacijskim posrednicima* ostvarili to pravo u svih **11 školskih ustanova kojima je Grad osnivač** (ili partnera). Kako bi se učenicima s teškoćama u razvoju omogućilo inkluzivno obrazovanje koje je primjereno njihovim individualnim potrebama i mogućnostima u sredini u kojoj žive, zaposleno je **49 pomoćnika u nastavi** koji svoju podršku pružaju učenicima individualno ili u skupinama dva ili više učenika. Prije početka rada s učenicima i ulaska u školske klupe, oni koji do tada nisu imali iskustvo rada pomoćnika u nastavi obavezni su završiti propisanu 20-satnu edukaciju.

U školi OŠ Švarča zaposleno je **5** pomoćnika u nastavi koji učenicima s teškoćama u razvoju pružaju individualnu i kontinuiranu podršku.

Važnost provedbe ovog projekta je višestruka. Poticanjem inkluzivnog, uključivog obrazovanja kroz rad pomoćnika u nastavi izjednačavaju se mogućnosti svih učenika na jednako dostupno i njima primjereno obrazovanje, ali se i doprinosi smanjenju stigmatizacije i diskriminacije djece s teškoćama i osoba s invaliditetom te potiču pozitivne promjene stavova pojedinaca i društva u cjelini.

